**NOTĂ DE FUNDAMENTARE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Secţiunea 1**  **Titlul actului normativ**  **Hotărâre a Guvernului**  **privind organizarea și funcționarea Agenției Naționale pentru Mediu și Arii Protejate** | | | | | | | |  |
| **Secţiunea a 2-a**  **Motivul emiterii actului normativ** | | | | | | | |  |
| 2.1. Sursa actului normativ | | Inițiativa Ministerul Mediului, Apelor și Pădurilor în colaborare cu Agenția Națională pentru Protecția Mediului și Agenția Națională pentru Arii Naturale Protejate, luând în considerare:  - Ordonanța de urgență a Guvernului nr. 103/2024 privind reorganizarea unor instituţii publice din domeniul mediului, apelor şi pădurilor, precum şi pentru modificarea şi completarea unor acte normative;  - implementarea prevederilor Legii nr.296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare;  - Memorandumul aprobat de Guvern cu tema: *„Aprobare exceptare de la procesul de desființare / reorganizare / fuzionare sau transfer al activității către alte instituții publice, conform prevederilor art. XXIX alin. (8) coroborat cu alin.(9), lit.a) și lit.c)* *din Legea nr. 296/2023* *privind unele măsuri fiscal-bugetare pentru asigurarea sustenabilităţii financiare a României pe termen lung pentru Agenția Națională pentru Protecția Mediului(ANPM) și pentru instituțiile din subordinea acesteia, respectiv agențiile județene pentru protecția mediului și agenția pentru protecția mediului a municipiului București (APM).”*;  **-** Hotărârea Guvernului nr. 43/2020privind organizarea și funcționarea Ministerului Mediului, Apelor și Pădurilor, cu modificările și completările ulterioare – anexa nr. 2, prin care numărul de posturi aprobate pentru Agenția Națională pentru Mediu și Arii Protejate este de 2.001 de posturi, exclusiv demnitarii. | | | | | |
| 2.2 Descrierea situației actuale | | În prezent, Agenţia Naţională pentru Protecţia Mediului, denumită în continuare, ANPM,este organizată şi funcţionează în baza Hotărârii Guvernului nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, cu modificările și completările ulterioare.  ANPM este organ de specialitate al administraţiei publice centrale, aflat în subordinea Ministerului Mediului, Apelor și Pădurilor, cu personalitate juridică și cu competenţe în implementarea la nivel naţional a politicilor, strategiilor şi a legislaţiei în domeniul protecţiei mediului.  În subordinea ANPM funcționează 41 de agenţii judeţene pentru protecţia mediului și agenția pentru protecția mediului a muncipiului București, denumită în continuare, APM, instituţii publice cu personalitate juridică, finanţate integral de la bugetul de stat, și care au statut de servicii publice deconcentrate.  Prin Hotărârea Guvernului nr. 1534/2022 pentru modificarea pentru modificarea Hotărârii Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor şi a Hotărârii Guvernului nr.1.000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, numărul maxim de posturi pentru aparatul propriu al Agenţiei Naţionale pentru Protecţia Mediului şi instituţiile din subordine a fost stabilit la 1.882 posturi, cu 43 de posturi mai puțin față de 1.925, numărul maxim de posturi aprobat anterior acestui act normativ.  Agenţia Naţională pentru Arii Naturale Protejate, denumită în continuare, ANANP, este instituţie publică cu personalitate juridică, aflată în subordinea autorităţii publice centrale pentru protecţia mediului, apelor şi pădurilor și care asigură cadrul necesar pentru managementul ariilor naturale protejate, cu 490 de posturi aprobate, conform Hotărârii Guvernului nr. 997/2016 privind organizarea şi funcţionarea Agenţiei Naţionale pentru Arii Naturale Protejate şi privind modificarea şi completarea anexei nr. 12 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare. | | | | | |
| 2.3 Schimbări preconizate | | Având în vedere faptul că:  - din anul 2012, legislația în domeniul protecției mediului a avut modificări, completări, abrogări etc, care trebuie reflectate și de către actul normativ care reglementează funcționarea Agenției Naționale pentru Mediu și Arii Protejate, astfel încât să se asigure implementarea legislaţiei naţionale în domeniul protecţiei mediului;  - din anul 2016, legislația în domeniul ariilor naturale protejate a avut modificări, completări, abrogări etc, care trebuie reflectate și de către actul normativ care reglementează funcționarea Agenției Naționale pentru Mediu și Arii Protejate, astfel încât să se asigure implementarea legislaţiei naţionale în domeniul ariilor naturale protejate;  - calendarul asumat pentru atingerea jaloanelor și țintelor din cadrul Planului Național de Redresare și Reziliență, precum și angajamnetele asumate în implementarea acestuia;  - priorităţile, cerinţele şi dimensiunile activităţii trebuie adaptate cerinţelor actuale ale României ca stat membru al Uniunii Europene, dar şi actualului context socio-economic.  Pentru:   * o mai mare flexibilitate în gestionarea și raportarea informațiilor de mediu, care presupune o colectare eficientă a datelor, prelucrarea și validarea acestora, diminuarea pe cât posibil a perioadei de timp în care se efectuează raportarea, a parcursului de avizare și aprobare a rapoartelor, astfel încât informațiile de mediu să fie fructificate în timp util; * asigurarea unei gestionări unitare a procedurilor de obținere a avizelor în domeniul mediului, precum și pentru o bună administrare a ariilor naturale protejate; * raționalizarea proceselor decizionale, astfel încât să se asigure eficacitatea soluțiilor decizionale, prin:   - dezvoltarea nivelului strategic de decizie, de management superior, pentru asigurarea pe termen mediu și lung a planurilor, obiectivelor și activităților fundamentale și derivate ale instituției;  - redimensionarea eșalonului managerial inferior, respectiv a funcțiilor publice de șef serviciu, astfel încât perioada de aplicare a deciziei strategice pentru o acțiune preconizată, să nu fie diluată de prea mulți factori de decizie, care ar tergiversa aplicarea și implicit nu s-ar obține efectele scontate pentru atingerea unui obiectiv și, nu în ultimul rând, reducerea birocrației;   * gestionarea operativă și unitară a resurselor umane în contextul noilor reglementări prevăzute de Ordonanța de urgență a Guvernului nr. 57/2019 privind Codul administrativ, cu modificările și completările ulterioare.   Se înființează Agenția Națională pentru Mediu și Arii Protejate, denumită în continuare, ANMAP, prin reorganizarea Agenției Naționale pentru Protecția Mediului şi prin comasarea cu Agenția Națională pentru Arii Naturale Protejate, prin preluarea structurilor de personal și drepturile salariale aferente, atribuțiilor și activităţilor acesteia, precum şi a agențiilor pentru protecția mediului, unităţi aflate în subordinea Agenției Naționale pentru Protecția Mediului, care se desființează.  Încadrarea personalului preluat se realizează cu respectarea regimului juridic aplicabil fiecărei categorii de personal.  La înființare se au în vedere și prevederile Legii nr. 296/2023, cu modificările și completările ulterioare, precum și Memorandumul cu tema: *„Aprobare exceptare de la procesul de desființare / reorganizare / fuzionare sau transfer al activității către alte instituții publice, conform prevederilor art. XXIX alin. (8) coroborat cu alin.(9), lit.a) și lit.c) din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung pentru Agenția Națională pentru Protecția Mediului(ANPM) și pentru instituțiile din subordinea acesteia, respectiv agențiile județene pentru protecția mediului și agenția pentru protecția mediului a municipiului București (APM).*  Reorganizarea ANPM prin comasarea cu ANANP impune și modificarea și completarea prevederilor Hotărârii Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare, astfel:  - în vederea aplicării prevederilor art. XVII alin. (1) din Legea nr. 296/2023, cu modificările și completările ulterioare, numărul de posturi pentru ANMAP este de 2.001, exclusiv demnitarii.  Numărul total al funcțiilor publice de conducere din cadrul ANMAP este de maximum 8% din numărul total al posturilor aprobate la nivel de ordonator principal de credite.  Agenția Națională pentru Mediu și Arii Protejate îndeplinește următoarele atribuții, în principal:  a) suport tehnic pentru fundamentarea proiectelor de acte cu caracter normativ, a strategiilor şi politicilor sectoriale, precum şi a planurilor de acţiune în domeniul protecţiei mediului și ariilor protejate;  b) implementare a politicilor, strategiilor şi legislaţiei din domeniul protecţiei mediului și ariilor protejate;  c) monitorizare factori de mediu, planificare de mediu și administrare arii naturale protejate;  d) emitere acte de reglementare, potrivit prevederilor legale;  e) reprezentare în domeniul său de activitate, în relaţiile interne şi externe, conform mandatului acordat de către conducătorul autorităţii publice centrale pentru protecţia mediului, apelor și pădurilor.  **Structura organizatorică a ANMAP:**  Conducerea ANMAP este asigurată de un **președinte** cu rang de secretar de stat, ajutat de **trei vicepreședinți** cu rang de subsecretar de stat, precum și un secretar general și un secretar general adjunct numiți prin decizie a prim-ministrului, în conformitate cu prevederile legale în vigoare.  Înființarea celor două funcții publice de înalt funcționar public, respectiv de **secretar general și de secretar general adjunct** vor asigura coordonarea activităților suport ale instituției, ceea ce va degreva demnitarii de anumite responsabilități în afara sferei tehnice.  **Conducătorii structurilor teritoriale**, respectiv direcțiile județene și direcția municipiului București, vor îndeplini atribuțiile președintelui ANMAP în domeniul reglementării și monitorizării la nivel județean / la nivelul municipiului București, cu excepția atribuțiilor privind ariile naturale protejate.   1. Următoarele **structuri tehnice** vor face parte din ANMAP: 2. **Direcția Generală Evaluare Impact și Autorizare**   Noua direcție generală va reuni structurile tehnice, la nivel de direcții, care furnizează informații în procedura de emitere a acestora, respectiv:  **1.1.** *Direcția Controlul Poluării și Reglementări* (fostă direcție în cadrul ANPM);  **1.2.** *Direcția Deșeuri și Substanțe Chimice Periculoase* (fostă direcție în cadrul ANPM, fără activitatea de protecția sol și subsol);   1. **Direcția Generală Monitorizare,** este actuala Direcție Generală Monitorizare din cadrul ANPM, fără activitatea Biroului Sinteză și Rapoarte, și care are în subordine următoarele direcții:    1. *Direcția Centru Evaluare Calitate Aer* (fostă direcție în cadrul ANPM);    2. *Direcția Laboratoare Naționale de Referință* (fostă direcție în cadrul ANPM); 2. **Direcția Generală pentru Arii Naturale Protejate,** în subordinea unuia din cei 3 vicepreședinți, care va avea ca principală atribuție, administrarea ariilor naturale protejate, pentru o preluare unitară a activităților de administrare arii din cadrul Agenției Naționale pentru Arii Naturale Protejate și pentru a putea valorifica și continua experiența și expertiza obținută pe parcursul funcționării acestei instituții.   Acestă structură va prelua și activitatea fostei Direcții Conservarea Naturii, Biodiversitate.  Se va înființa și funcția publice de conducere de director general adjunct.   1. Următoarele **structuri tehnice teritoriale** **pentru mediu** vor face parte din ANMAP: prin reorganizarea celor 41 de agenții județene pentru protecția mediului și agenției pentru protecția mediului a municipiului București în direcții, respectiv: *41 de direcții județene pentru mediu și Direcția pentru Mediu a municipiului București.* 2. Următoarele **structuri tehnice teritoriale** **pentru arii naturale protejate** vor face parte din ANMAP, dar în subordinea noii Direcții Generale pentru Arii Naturale Protejate, respectiv *Compartimentul Teritorial București - Ilfov și 40 de compartimente teritoriale aferente restului județelor* care vor prelua și activitatea fostelor structuri de Calitatea Factorilor de Mediu din cadrul APM. 3. Următoarele **structuri suport** vor face parte din ANMAP: 4. **Serviciul Comunicare, Relații cu Publicul** *–* prin comasarea fostului Serviciu Dezvoltare Durabilă, Proiecte și Relații Publice din cadrul ANPM, fără activitatea de dezvoltare durabilă, Compartimentul Comunicare și Relații cu Publicul, din cadrul ANANP, și compartimentele de Relații Publice și Tehnologia Informației din cadrul APM, fără activitatea de tehnologia informației. 5. **Direcția Generală Juridică** prin comasarea fostei Direcții Juridice, Resurse umane, din cadrul ANPM, fără activitatea de resurse umane, Compartimentul Juridic din cadrul ANANP și preluarea posturilor aferente funcțiilor publice de consilier juridic din cadrul structurilor APM. 6. **Direcția Sisteme Informaționale, GIS și Analiză** prin comasarea activității Serviciului Sisteme Informaționale din cadrul ANPM, a Serviciului IT, Baze de Date, GIS și Analiză din cadrul ANANP și preluarea posturilor aferente funcțiilor publice cu atribuții de tehnologia informației din cadrul APM. 7. **Compartimentul Audit Public Intern** prin reorganizarea fostului Serviciu Audit Public Intern din cadrul ANPM și Compartimentul Audit Public Intern din cadrul ANANP. 8. **Compartimentul Corp Control** prin desființarea fostului Birou Corp Control din cadrul ANPM și reorganizarea fostului Serviciu Corp Control din cadrul ANANP. 9. **Compartimentul Informații Clasificate**.   Următoarele **structuri suport subordonate administrativ secretarului general:**   1. **Direcția Resurse Umane** prin comasarea Serviciului Resurse Umane din cadrul ANPM, a Serviciului Resurse Umane din cadrul ANANP și preluarea posturilor aferente funcțiilor publice cu atribuții de resurse umane din cadrul APM, precum și preluarea activității de formare profesională din cadrul fostului Birou Sinteze și Rapoarte din cadrul ANPM. 2. **Direcția Programe și Proiecte** prin comasarea Direcției Programe și Proiecte din cadrul ANANP, fostului Birou Dezvoltare Durabilă și fostului Birou Sinteză și Rapoarte din cadrul ANPM, fără activitatea Compartimentului Centrul Național de Instruire pentru Mediu, compartiment care se desființează. 3. **Direcția Buget, Financiar, Contabilitate** prin comasarea fostei Direcții Buget, Finanțe, Administrativ din cadrul ANPM, fără activitatea de achiziții, investiții, administrativ și arhivă, fostei Direcții Economice, Achiziții și Administrative din cadrul ANANP, fără activitatea de achiziții, administrativ, logistică și preluarea posturilor aferente funcțiilor publice cu atribuții de buget, financiar, contabilitate din cadrul APM. 4. **Direcția Achiziții, Investiții, Administrativ, Logistică** prin comasarea Direcții Buget, Finanțe, Administrativ din cadrul ANPM, fără activitatea de buget, financiar, contabilitate, a fostei Direcții Economice, Achiziții și Administrative din cadrul ANANP, fără activitatea economică și preluarea posturilor aferente funcțiilor publice cu atribuții de achiziții, investiții, adminstrativ din cadrul APM.   Colegiul Științific Național pentru Ariile Naturale Protejate din cadrul ANANP va funcționa în cadrul ANMAP.   1. **Structuri care se desființează**: 2. **Direcția Schimbări Climatice** din cadrul ANPM, activitatea de inventariere fiind preluată de noua Direcție Generală Monitorizare iar activitatea de reglementare fiind preluată de noua Direcție Controlul Poluării și Reglementări, respectându-se organizarea activității de reglementare în cadrul unei singure structuri care are ca scop principal reglementarea, respectiv cea de monitorizare, inventariere, planificare, în cadrul altei structuri, care are ca scop principal monitorizarea, inventarierea, planificarea; 3. **Direcția Conservarea Naturii, Biodiversitate** din cadrul ANPM, în cadrul căreia nu se mai îndeplinește normativul de personal; 4. **Agențiile Județene pentru Protecția Mediului și Agenția pentru Protecția Mediului București**, reorganizate la nivel de structuri teritoriale, respectiv de direcții în cadrul noii instituții.   Prin prezentul proiect de act normativ, ca urmare a modificărilor intervenite în legislația din domeniul protecției mediului, ulterior anului 2012, și din domeniul ariilor naturale protejate, ulterior anului 2016, au intervenit modificări cu impact în ceea ce privește atribuțiile/competențele ANPM, instituțiilor din subordinea ANPM și ANANP, atribuții/competențe care sunt preluate de ANMAP.  **Exemplificăm în acest sens:**   * Promovarea produselor cu eticheta UE ecologică care stimulează crearea de performanțe de mediu, procedură în competența ANPM, conform atribuției introduse la art.4, pct.2, lit. cc) în proiectul de act normativ, ca urmare a apariției deciziilor europene de modificare a criteriilor de acordare a etichetei UE ecologice, precum Decizia (UE) 2022/1229 a Comisiei din 11 iulie 2022 de modificare a Deciziilor 2014/312/UE, 2014/391/UE, 2014/763/UE, (UE) 2016/1332 și (UE) 2017/176 în ceea ce privește perioada de valabilitate a criteriilor de acordare a etichetei ecologice a UE și a cerințelor de evaluare și de verificare aferente; * Asigurarea implementării şi promovării la nivel naţional a sistemului UE de management de mediu şi audit (EMAS) cu asigurarea Secretariatului Tehnic al Comitetului EMAS și gestionarea/administrarea bazei de date Registrul National EMAS al organizatiilor inregistrate in EMAS, atribuții introduse în proiectul de act normativ la art.4, pct.2, lit.aa) și bb), în competența Agenției Naționale pentru Protecția Mediului, ca urmare a apariției Regulamentului (UE) 2017/1505 al Comisiei din 28 august 2017 de modificare a anexelor I, II și III la Regulamentul (CE) nr. 1221/2009 al Parlamentului European și al Consiliului privind participarea voluntară a organizațiilor la un sistem comunitar de management de mediu și audit (EMAS) și a Deciziei (UE) 2020/519 a Comisiei din 3 aprilie 2020 privind documentul de referință sectorial referitor la cele mai bune practici de management de mediu, la indicatorii sectoriali de performanță de mediu și la parametrii de excelență pentru sectorul gestionării deșeurilor, elaborat în temeiul Regulamentului (CE) nr. 1221/2009 privind participarea voluntară a organizațiilor la un sistem comunitar de management de mediu și audit (EMAS). * Derularea procedurii de emitere autorizații/acorduri pentru activitățile de introducere deliberată în mediu a organismelor modificate genetic și activitățile de utilizare în condiţii de izolare a microorganismelor modificate genetic și administrarea Registrelor la nivel național, atribuții introduse în proiectul de act normativ la art.4, pct.2, lit.t) și ț), în competența Agenției Naționale pentru Protecția Mediului, ca urmare a modificarilor succesive la Directiva 2001/18/CE. În România activitățile care implică utilizarea organismelor modificate genetic sunt reglementate de Ordonanța de urgență a Guvernului nr. 43/2007 privind introducerea deliberată în mediu a organismelor modificate genetic, cu modificările și completările ulterioare, care a completat cadrul legislativ în conformitate cu prevederile Directivei (UE) 2015/412 a Parlamentului European și a Consiliului din 11 martie 2015 de modificare a Directivei 2001/18/CE în ceea ce privește posibilitatea statelor membre de a restricționa sau de a interzice cultivarea organismelor modificate genetic (OMG) pe teritoriul lor (Directiva 412/2015) precum și a Directivei (UE) 2018/350 a Comisiei din 8 martie 2018 de modificare a Directivei 2001/18/CE a Parlamentului European și a Consiliului în ceea ce privește evaluarea riscurilor pentru mediu determinate de organismele modificate genetic, transpuse în legislația națională prin OUG nr. 5/2020 pentru modificarea şi completarea OUG nr. 43/2007 privind introducerea deliberată în mediu a organismelor modificate genetic, aprobată prin Legea nr. 88/2020. * Parcurgerea procedurii de emitere a accesului la resursele genetice, conform Regulamentului (UE) nr. 511/2014 al Parlamentului European şi al Consiliului din 16 aprilie 2014 privind măsurile de conformitate destinate utilizatorilor prevăzute în Protocolul de la Nagoya privind accesul la resursele genetice şi împărţirea corectă şi echitabilă a beneficiilor care rezultă din utilizarea acestora în Uniune, atribuție introdusă în proiectul de act normativ la art.4, pct.2, lit.y), în competența Agenției Naționale pentru Protecția Mediului, conform HG nr. 323/2010 privind stabilirea sistemului de monitorizare a capturilor şi uciderilor accidentale ale tuturor speciilor de păsări, precum şi ale speciilor strict protejate prevăzute în anexele nr. 4A şi 4B la Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice. În cadrul OUG 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare la art. 35, alin. (1^1) este prevăzut că Agenţia Naţională pentru Protecţia Mediului reprezintă autoritatea administrativă desemnată pentru aplicarea prevederilor Regulamentului (UE) nr. 511/2014 al Parlamentului European şi al Consiliului din 16 aprilie 2014 privind măsurile de conformitate destinate utilizatorilor prevăzute în Protocolul de la Nagoya privind accesul la resursele genetice şi împărţirea corectă şi echitabilă a beneficiilor care rezultă din utilizarea acestora în Uniune. În cadrul OM nr. 828/2023 pentru aprobarea Ghidului general şi a Ghidului practic privind Protocolul de la Nagoya este specificat că în România, rolul de Autoritate Națională Competentă (CNA) este îndeplinit de Agenția Națională pentru Protecția Mediului (ANPM). * Administrarea registrului național al alungărilor, tranchilizărilor și relocărilor/extragerilor prin eutanasiere sau împușcare a exemplarelor de urs, atribuție introdusă în proiectul de act normativ la art.4, pct. 2, lit. x) în competența Agenției Naționale pentru Protecția Mediului, ca urmare a intrării în vigoare a OUG nr. 81/2021 privind aprobarea metodelor de intervenție imediată pentru prevenirea și combaterea atacurilor exemplarelor de urs brun asupra persoanelor și bunurilor acestora, în intravilanul localităților, precum și pentru modificarea și completarea unor acte normative. | | | | | |
| 2.4. Alte informaţii | | Nu au fost identificate. | | | | | |
| **Secţiunea a 3-a**  **Impactul socio-economic al actului normativ** | | | | | | | |  |
| 1. 3.1. Descrierea generală a beneficiilor și costurilor estimate ca urmare a intrării în vigoare a actului normativ | | O aplicare unitară la nivel naţional a legislației privind emiterea actelor de reglementare de mediu și arii naturale protejate, o mai bună operativitate și creșterea calității în emiterea acestora. | | | | | |
| 1. 3.2.Impactul social | | Proiectul de act normativ nu se referă la acest subiect. | | | | | |
| 1. 3.3. Impactul asupra drepturilor și libertăților fundamentale ale omului | | Proiectul de act normativ nu se referă la acest subiect. | | | | | |
| 1. 3.4. Impactul macroeconomic | | Proiectul de act normativ nu se referă la acest subiect. | | | | | |
| 1. 3.4.1. Impactul asupra economiei și asupra principalilor indicatori macroeconomici | | Proiectul de act normativ nu se referă la acest subiect. | | | | | |
| 3.4.2. Impactul asupra mediului concurenţial şi domeniului ajutoarelor de stat | | Proiectul de act normativ nu se referă la acest subiect. | | | | | |
| * 1. Impactul asupra mediului de afaceri | | Proiectul de act normativ nu se referă la acest subiect. | | | | | |
| * 1. Impactul asupra mediului înconjurător | | Proiectul de act normativ nu se referă la acest subiect. | | | | | |
| * 1. Evaluarea costurilor și beneficiilor din perspectiva inovării și digitalizării | | Proiectul de act normativ nu se referă la acest subiect. | | | | | |
| 3.8 Evaluarea costurilor și beneficiilor din perspectiva dezvoltării durabile | | Proiectul de act normativ nu se referă la acest subiect. | | | | | |
| 3.9 Alte informații | | Nu au fost identificate. | | | | | |
| **Secţiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** | | | | | | | |  |
| Indicatori | Anul curent | | Următorii 4 ani | | | | Media pe 5 ani |
| 1 | 2 | | 3 | 4 | 5 | 6 | 7 | |
|  | 2024 | | 2025 | 2026 | 2027 | 2028 |  | |
| 4.1.Modificări ale veniturilor bugetare, plus/minus, din care:  a) bugetul de stat, din acesta:  (i) impozit pe profit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări  d) alte tipuri de venituri | Proiectul de act normativ nu se referă la acest subiect. | | | | | | |
| 4.2.Modificări ale cheltuielilor bugetare, plus/minus din care:  a) bugetul de stat, din acesta:  (i) cheltuieli de personal  b) bugete locale:  (i) cheltuieli de personal  c) bugetul asigurărilor sociale de stat:  (i) cheltuieli de personal  d) alte tipuri de cheltuieli | Proiectul de act normativ nu se referă la acest subiect. | | | | | | |
| 4.3.Impact financiar, plus/minus, din care:  a) buget de stat  b) bugete locale | Proiectul de act normativ nu se referă la acest subiect. | | | | | | |
| 4.4 Propuneri pentru  acoperirea creşterii cheltuielilor bugetare | Proiectul de act normativ nu se referă la acest subiect. | | | | | | |
| 4.5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. | | | | | | |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. | | | | | | |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest subiect. | | | | | | |
| 4.8. Alte informaţii | Nu au fost identificate. | | | | | | |
| **Secţiunea a 5-a**  **Efectele actului normativ asupra legislaţiei în vigoare** | | | | | | | |  |
| 5.1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. | | Hotărârea Guvernului nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia va fi abrogată.  Hotărârea Guvernului nr. 997/2016 privind organizarea şi funcţionarea Agenţiei Naţionale pentru Arii Naturale Protejate şi privind modificarea şi completarea anexei nr. 12 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului va fi abrogată. | | | | | |
| 5.2. Impactul asupra legislaţiei în domeniul achiziţiilor publice | | Proiectul de act normativ nu se referă la acest subiect. | | | | | |
| 5.3. Conformitatea actului normativ cu legislaţia UE (în cazul proiectelor ce transpun sau asigură aplicarea unor prevederi de drept UE)  5.3.1. Măsuri normative necesare transpunerii directivelor UE  5.3.2. Măsuri normative necesare aplicării actelor legislative UE | | Proiectul de act normativ nu se referă la acest subiect. | | | | | |
| * 1. Hotărâri ale Curţii de Justiţie a Uniunii Europene | | Proiectul de act normativ nu se referă la acest subiect. | | | | | |
| 5.5 Alte acte normative şi/sau documente internaţionale din care decurg angajamente | | Proiectul de act normativ nu se referă la acest subiect. | | | | | |
| 5.6.Alte informaţii | | Nu au fost identificate. | | | | | |
| **Secţiunea a 6-a**  **Consultările efectuate în vederea elaborării actului normativ** | | | | | | | |  |
| 6.1. Informaţii privind neaplicarea procedurii de participare la elaborarea actelor normative | | Proiectul de act normativ nu se referă la acest subiect. | | | | | |  |
| 6.2.Informaţii privind procesul de consultare cu organizaţii neguvernamentale, instituite de cercetare şi alte organisme implicate | | Proiectul de act normativ nu se referă la acest subiect. | | | | | |  |
| 6.3.Consultările organizate cu autorităţile administraţiei publice locale | | Proiectul de act normativ nu se referă la acest subiect. | | | | | |  |
| 6.4. Informaţii privind puncte de vedere/opinii emise de organisme consultative constituite prin acte normative | | Proiectul de act normativ nu se referă la acest subiect. | | | | | |  |
| 6.5.Informaţii privind avizarea de către:  a) Consiliul legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | | Proiectul de act normativ urmează a fi avizat de către Consiliul Legislativ. | | | | | |  |
| 6.6.Alte informaţii | | Nu au fost identificate. | | | | | |  |
| **Secţiunea a 7-a**  **Activități de informare publică privind elaborarea**  **şi implementarea actului normativ** | | | | | | | |
| 7.1.Informarea societăţii civile cu privire la necesitatea elaborării actului normativ | | Proiectul de act normativ a respectat prevederile Legii nr. 52/2003 privind transparenţa decizională în administraţia publică, republicată, cu modificările ulterioare, fiind publicat pe site-ul ministerului în data de ................ | | | | | |  |
| 7.2.Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetățenilor sau diversităţii biologice | | Proiectul de act normativ nu se referă la acest subiect. | | | | | |  |
| **Secţiunea a 8-a**  **Măsuri privind implementarea, monitorizarea**  **şi evaluarea actului normativ** | | | | | | | |
| 8.1.Măsurile de punere în aplicare a actului normativ | | Proiectul de act normativ nu se referă la acest subiect. | | | | | |
| 8.2.Alte informaţii | | Nu au fost identificate. | | | | | |

Pentru considerentele de mai sus, am elaborat prezentul proiect de **Hotărâre a Guvernului privind organizarea și funcționarea Agenției Naționale pentru Mediu și Arii Protejate,** care în forma prezentată a fost avizat de către ministerele interesate şi de Consiliul Legislativ şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**Mircea FECHET**

**AVIZĂM**

**VICEPRIM - MINISTRU**

**Marian NEACȘU**

**AGENŢIA NAŢIONALĂ A MINISTRUL MUNCII**

**FUNCŢIONARILOR PUBLICI ȘI SOLIDARITĂȚII SOCIALE**

##### **PREŞEDINTE**

**Vasile - Felix COZMA Simona BUCURA – OPRESCU**

**MINISTRUL FINANŢELOR MINISTRUL JUSTIŢIEI**

**Marcel – Ioan BOLOȘ Alina - Ștefania GORGHIU**